Рашки окръг
Рашки окръг () е разположен в югозападната част на Централна Сърбия, Република Сърбия, в историческата област Рашка.

Населението на окръга наброява 300 274 души (2002), а административен му център е Кралево.

Административно деление 
Рашки окръг е съставен от 5 общини:
 Град Кралево
 Град Нови пазар
 Община Врънячка баня
 Община Рашка
 Община Тутин

Население 
В окръга живеят 300 274 души според последното преброяване на населението (2002) от следните етнически групи:
 сърби: 188 456
 бошняци: 93 921
 мюсюлмани по националност: 1895
 черногорци: 1389
 югославяни: 522
 македонци: 329
 албанци: 160
 българи: 85
 унгарци:72
 горани:62

История 
В околностите на град Кралево се намира „майката на всички сръбски църкви“ – манастирът Жича. Този духовен център на сръбската средновековна държава на Неманичите е изграден около 1220 година, когато става средище на новооснованата сръбска архиепископия.

Манастирът Студеница е изграден в края на 12 век от Стефан Неман, който богато го изографисва и го снабдява с книги. Накрая се замонашва и отива в Хилендарския манастир, а поддръжката на манастира е поета от неговия син Стефан, по-късно наречен Първовенчани.

Недалече от Нови пазар се намира манастирът Сопочани, построен от Стефан Урош I, син на крал Стефан Първовенчани. Изграден е около 1260 година. Най-голямата му забележителност са неговите фрески, които са пример за европейското средновековно изобразително изкуство.

Вижте също 
 Рашка
 Санджак